Jenný Geirdal er 17 ára Grindvíkingur sem fór í sumar á sænskunámskeið í vinabæ Grindavíkur , Piteå . Frá árinu 1977 hefur bærinn verið vinabær Grindavíkurbæjar en á hverju sumri er boðið upp á tungumálanámskeið í Piteå fyrir nemendur úr grunnskólanum . Jenný stundar nám við Menntaskóla Reykjavíkur en síðasta sumar fór hún utan til vinabæjar Grindavíkur , Piteå og sótti þar sænskunámskeið . Hvað kom til að þú ákvaðst að sækja um að fara í sænskunámskeið til Piteå ? “ Ég sá auglýsingu um að hægt væri að fara á sænskunámskeið á vegum Grindavíkurbæjar . Fannst það áhugavert og ákvað að sækja um . Hafði aldrei farið til Svíþjóðar áður og mig langaði að kynnast öðru fólki frá öðrum stöðum . Endaði á því að vera ein sem sótti um . ” Hvernig var dvölin ? Dvölin var mjög góð . Ég lenti í Stokkhólmi þann 28. júlí og flaug þaðan til Luleå sem er í um það bil 40 mínútna fjarlæg frá Piteå þar sem ég var sótt . Þegar við komum til Framnäs var okkur komið fyrir í herbergjum og farið var yfir dagskrá næstu daga . Daginn eftir hófst námskeiðið . Á þessum tíu dögum sem við vorum þarna gerðum við margt . Við heimsóttum Svensbylijda á menningarþriðjudag þar sem viðfengum að smakka Filmjölk sem er eins konar sænsk súrmjólk ásamt því fengum við að sjá hvernig brauð var búið til og hvernig búfjárhaldi var háttað . Hittum ungmenni frá Piteå og tókum við þátt í allskonar afþreyingu . Dansarinn Jenny Jungebro kom einn etirmiðdaginn og kenndi okkur nokkur skemmtileg dansspor . Þegar námskeiðið var um það bil hálfnað kom blaðakona og tók viðtal við mig og tvo aðra fyrir Piteå Tidningen um sænskunámskeiðið . Við fórum í skoðunarferð til Smurfit Kappa , stærsta framleiðanda iðnaðarpappírs í heimi . Þeir framleiða um 7.5 miljónir tonna af pappír ár hvert ásamt því að endurvinna um 6,2 miljónir tonna af pappír . Við fengum að fara að skoða bæinn og sjá mannlífið . Hægt var að kaupa allskonar mat og hluti . Á kvöldin þegar við komum til baka fengum við Kvällsfika sem á íslensku þýðir kvöldsnarl eða kvöldkaffi . Á síðasta kvöldinu var komið að kveðjustund . Daginn eftir var heimferð . Dvölin í Svíðþjóð þessa daga var æðisleg og á ég fullt af góðum minningum þaðan . Hvað fannst þér koma mest á óvart ? “ Það sem kom mér mest á óvart var hversu vel og fljótt ég náði tökum á sænskunni og hjálpaði það mjög mikið að hafa grunninn í dönskunni . ” Myndir þú mæla með þessu fyrir aðra ? “ Já , alveg hiklaust . Endilega ef þið hafið áhuga á því að fara ekki hika við það . Skapið ykkar eigin minningar . Ég á eftir að meta þessar minningar um ókomna tíð . ” Eitthvað að lokum ? “ Ég vil bara þakka Grindavíkurbæ fyrir að gera það mögulegt að ég kæmist út og gefið mér möguleika á að kynnast nýju fólki og menningu . ”